# Γανόχωρα Κατερίνης

### Από τη Βικιπαίδεια, την ελεύθερη εγκυκλοπαίδεια

Ο ναός του Αγίου Γεωργίου στη Γανόχωρα.

Η Γανόχωρα (667 κάτοικοι με βάση την απογραφή του 2001) είναι πεδινό χωριό του νομού Πιερίας, σε υψόμετρο 75 μέτρων. Υπάγεται διοικητικά στο Δήμο Κατερίνης και αποτελεί φερώνυμο Δημοτικό Διαμέρισμα, με έναν οικισμό. Η θέση της είναι στα βόρεια της Κατερίνης.

## [Επεξεργασία] Υποδομή

Έχει τετραθέσιο Δημοτικό Σχολείο (Γανοχώρας και Άνω Αγίου Ιωάννη) και Νηπιαγωγείο, γεωργικό συνεταιρισμό, αγροτικό ιατρείο και μορφωτικό - πολιτιστικό σύλλογο, με το όνομα "Θρακικός Γανόχωρας". Ο αθλητικός σύλλογος Θρακικός Γανόχωρας αγωνίζεται στη Γ΄ ερασιτεχνική στο ποδόσφαιρο. Οι κάτοικοι ασχολούνται κυρίως με την καλλιέργεια καπνού και επίσης με τα ακτινίδια και τα αμπέλια. Αρκετοί από αυτούς έχουν μεταναστεύσει σε χώρες του εξωτερικού. Ο κεντρικός ναός της είναι αφιερωμένος στον Άγιο Νικόλαο, ενώ υπάρχει και το εξωκλήσι του Αγίου Γεωργίου. Στη Γανόχωρα εδρεύει και ο ραδιοφωνικός σταθμός ΡΑΔΙΟ ΣΙΤΥ, ο οποίος είναι μουσικός και ενημερωτικός.

## [Επεξεργασία] Ιστορικά

Το χωριό κατοικήθηκε μετά το 1922 από πρόσφυγες προερχόμενους από τα Γανόχωρα της Ανατολικής Θράκης, στα νοτιοδυτικά παράλια της Προποντίδας. Τα Γανόχωρα προήλθαν από την ένωση δύο χωριών, του Γάνου και της Χώρας.

Αρχικά το χωριό ήταν ένα δάσος. Η παλαιότερη ονομασία του χωριού ήταν Τουργία ή Τουργιά. Η ονομασία είναι τούρκικη (durya) και σημαίνει "αλτ!" και ήταν προσταγή των Τούρκων σε όσους έβρισκαν , για να καθίσουν εκεί. Ένα άτομο από το χωριό εκτελέστηκε στη Ρητίνη, στη διάρκεια του Εμφυλίου Πολέμου. Το 1930 κατασκευάστηκε νέο διδακτήριο. Ενδιαφέρον παρουσιάζει η γιορτή του Αγίου Γεωργίου αλλά και του Αγίου Ιωάννη του Ριγανά τον Ιούνιο, οπότε ανάβουν φωτιές.Η Τουργία ονομάστηκε Γανόχωρα το 1926.

Δημοτικά Διαμερίσματα του Δήμου Κατερίνης
Κατερίνη | Άνω Άγιος Ιωάννης |Γανόχωρα | Νεοκαισάρεια | Σβορώνος.

Ανακτήθηκε από "http://el.wikipedia.org../../../%CE%B3/%CE%B1/%CE%BD/%CE%93%CE%B1%CE%BD%CF%8C%CF%87%CF%89%CF%81%CE%B1_%CE%9A%CE%B1%CF%84%CE%B5%CF%81%CE%AF%CE%BD%CE%B7%CF%82_b425.html"

Κατηγορίες: Κατερίνη | Χωριά της Πιερίας

##### Views

- Άρθρο
- Συζήτηση
- Τελευταία έκδοση

##### Αναζήτηση